CHYOI PRA AI HKUM HKAM LA AI HPANG AKYU HPYI GA
KAM SHAM AI GA
Nye a Madu Yesu Hkristu e, na a hkum hte sai the, Wenyi the ,karai a atai the rawng nga ai hpe ngai kam sham nga nngai.
NAW AI GA
Madu Yesu e, ngai hta e rawng nga ai Nang hpe ngai naw nga n ngai. Nang ging dan ai daram nawku lu u ga, Chyoi Pra ai Maria the mung lamu kasa ni the mung, san pra ai ni yawng mayawng the mung ngai jawm pawng nga n ngai.
CHYEJU DUM AI GA
Nye a Madu Yesu e, Nang nye a kraw kata de shang wa sai majaw, nye a myit masin yawng n gun the nang hpe chyeju dum nga nngai. Chyoi pra ai maraia, lami kasa ni the San pra ai yawng mayawng the e, nye a matu Madu Yesu hpe chyeju dum ya mi law.
TSAW RA AI GA
Nye a Madu Yesu e, Nang hpe ngai dang ai daram tsaw ra nngai, nang ging dan ai daram tsaw ra mayu ai. Ya mung, hpang de lamu ntsa e mung aria Mahkra hta grau nna Nang hpe tsaw ra na matu, ngai hpe chyeju the garum ya rit.
JAW DAT AI GA
Madau Yesu e, Nang ngai hpe Na hkum ting jaw nit dai. Ngai mung hkum ting nang kaw bai jaw nngai. Nye a masin salum the Wenyi hpe Nang kaw ap ya nngai. Prat dingsa e, Na a masha ngai rai nga mayu ai law.
MYIT MADA AI GA
Nye a Madu Yesu e, nye a Wenyi kata de Nang yu sa ndai. Ya hpang de ngai the galoi mung n hka na, Na a chyeju the ngai kaw a nga nga na hpe ngai myit mada ai law.
HPYI AI GA
Madu Yesu e ngai ra ai chyeju hpe jaw rit law. Nye a ntsa de nga ai ni hpe mung, nu wa ni hpe mung,
Hpu nau ni hpe mung, shu sha ni hpe mung, jinghku jingyu ni hpe mung, Ngarai Mung kaji de nga ai Chyoi pra ai Wenyi ni hpe mung,shanhte ra ai daram garum ya u law.
HKRISTU A WENYI
Hkristu a Wenyi ngai hpe shachyoi shapra ya rit. Hkristu a Hkum the Sai hpe hkye la rit.
Hkristu a n hkrem na hka ntsin, ngai hpe kashin ya rit.
Hkristu a Wenyi a nni nkri yubak, ngai hpe n-gun shaja ya rit. O kaja ai Yesu, ngai hpe madat ya rit. Nang kaw na ngai hpe n hka shangun ai sha, Na a nma ni hta ngai hpe makoi da rit. Si na aten hta ngai hpe shaga la rit.
Htani htana san pra ai ni the rau, Nang hpe shakawn kungdawn na matu, Nang hpang de ngai hpe woi la rit law.
SUMNUNG SHINGDI LA AI KAJA AI YESU E
Sumnung shingdi la ai, kaja ai yesu, grit nem ai myit the ngai hpe hpyi nem nga nngai law. Nye a lagaw lata waw kau masai, nye a mara Mahkra hti yu masai, nga nna, Na a myihtoi Dawi a n-gup the Nang tsun ai ga hpe myit dum let, yawn hkyen myit machyi ai the Na a nma manga hpe myit sumru yu nga nngai. Dai majaw, kaja ai Yesu e, kam sham, myit mada, tsaw ra ai alen ni hpe nye a myit masin hta shangang shaking ya rit. Ngai myit malai lu nna, hpang de mara ni hpe koi yen kau lu na n-gun atsam, ngai hpe jaw ya rit law.
No comments:
Subscribe to: Post Comments (Atom)
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn eng_Latn